Asentel-agi ulac amyaru neɣ aqeddac n tsekla ur d nemmeslay ara fell-as, acku win ur nelli ara d aɣrib di tmura n medden ad yili d aɣrib di tmurt-is xas ma yettidir akked twacult-is d wid akk yessen. Muḥya immesla-d ɣef usentel-agi di tmacahut ileɣman asmi i d-yehḍer ɣef ulɣem-nni yettidiren di paris, issbegn-d yir liḥala yettɛici d wiyaḍ, d aɣen d acu n tektiwin yesɛa deg wallaɣ-is i wakken ad uɣalen izerfan i yimawlan-is, ad ters lehna d talwit di tmurt daɣen ad ifuk lbaṭel d tmuḥeqranit.